**Referat styremøte 01, 09.02.2023**

Innledet med en presentasjon av nytt styremedlem fra Cyber Forsvaret, David Nesvik Henriksen og påfølgende presentasjonsrunde av alle.

**Sak 2023/01**      **Godkjenning av innkalling og dagsorden**

 Enstemmig godkjent

**Sak 2023/02** **Godkjenning av referat fra forrige styremøte 23. november 2022, se vedlegg**

Enstemmig godkjent

**Sak 2023/03**      **Årsrapporten 2022**

Ingrid gikk gjennom presentasjonen av alle faggruppene i CCIS.

Innspill: Visualisere i rapporten med tabeller og oversikter. Det savnes en oversikt over hvordan utviklingen har vært. Sette ting mer i kontekst enn nå. Fakta-bokser med prestasjoner en kan trekke fram. Tidslinje og oppsummeringer.

**Sak 2023/ 04 CCIS etter 2023**

 KICS-presentasjon av Verner Hølleland.

 Innspill/kommentarer:

Metabørs bør kobles på.

Trusselbildet må utvides litt, se på undergravingen av demokratiet og personvern, når en overlater mye til prosesser og systemer. Bør invitere inn forskere fra etikk og filosofi for å mene noe om dette.

Bærekraften i teknologiutviklingen som dette senteret er en del av. Se på kalkyler på hva denne teknologien koster samfunnet, kontra hva man vinner. Personaliseringsvurderinger. Lønner det seg på å bruke AI fremfor menneskelig vurdering.

Legalitet rundt kunstig intelligens. Juss-biten er viktig i startgropa for et slikt senter.

Nyttig å samarbeid på tvers med andre forskningssentre.

Senteret har potensiale for å sluke opp all forskning i Norge.

Vurderer om det skal tilsettes forskere som ikke er professorer med studieansvar.

Senteret bør ta rolle som interdisiplinær koordinerende funksjon opp mot andre sentre.

Sett opp et rammeverk. Sette opp begrensninger og «whats in it for us».

Vi står midt oppe i det nå, vi har det for travelt nå og kan ikke vente på grunn-forskningen. Så vi må ha to tanker i hodet samtidig.

Utfordring å utdanne nok ungdom til dette fagområdet. Senteret kan bidra til dette. Dette har vi et felles ansvar for.

Styret støtter at det fortsettes med dette arbeidet.

Det legges opp til et lite ekstra styremøte like etter påske (kl. 16-17) for å gå gjennom saken en gang til.

**Sak 2023/05**      **Valgkomité NTNU CCIS’ styrevalg 2023-2025**

 Mona Strøm Arnøy, Kartverket, har takket ja.

Andre Årnes, har takket ja.

Forslag om at Ingrid Schjølberg selv repr. NTNU i valgkomiteen.

Ser på dette igjen ved neste møte.

Styremedlemmer fra CyFor, POD og Telenor er på valg i år, men vi avventer resultatet av en evt. sammenslåing, før vi tar valget.

**Sak 2023/06**      **Årshjul**

 Tas opp på møtet etter påske.

**Sak 2023/07**      **Møteplan:**

* Onsdag 12. april kl. 16-17 (digitalt ekstramøte)
* Torsdag 4. mai i 2023 (Generalforsamling og Partnerkonferanse)

Forslag:

* Torsdag 1. juni 2023
* Torsdag 23. november 2023 (endret til 22. november i innkallingen)

**Sak 2023/08**      **Eventuelt**

**ECSC 2023.** Informasjon fra Inge.Holdes i Vikingskipetpå Hamar uke 43. de viktigste dagene er onsdag og torsdag (inkl. VIP-middag). Det ser ut som Capgemini blir hovedsponsor. Sponsorpakkene sendes til styret. Sponse Cyberlandslaget er også en mulighet. Open ECSC også. Styret må hjelpe oss å spre informasjon. Ønsker å motivere ungdom til cybersikkerhetsutdanning.

Statnett får pakkene til HR.

Det er ønske om at styret få en kort presentasjon om hva partnerne sier iom samarbeidet i dialogmøtene.

All har fått tilbud om et årlig dialogmøte.

**Uttalelser utover agendaen:**

ECSC 2023 bør stå på agendaen på neste styremøte.

På agendaene fremover bør det stå om det er saker til orientering eller vedtak.